《寄江朝宗照磨》
元代·郭奎

丞相府中曾试掾，郎官年少独怜君。彤庭退食联镳出，金锁开门待漏闻。

经学旧精商鲁颂，檄书全拟汉唐文。閒陪阿阁东头宴，五色仪鸾绕庆云。

作者简介：[公元？年至一三六四年]字子章，巢县人。生年不详，约卒于元惠宗至正二十四年。慷慨有志节。早从余阙学，颇称之。太祖为吴国公，来归，从事幕府。朱文正开大都督府于南昌，命奎参军事。文正得罪，奎亦坐诛。奎工诗，著有望云集五卷，《四库总目》传于世。